**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2013. december 18-án tartandó rendes ülésére**

**Az előterjesztés tárgya**: **A Városi Kincstár koordinálásával szervezett 2013. évi közfoglalkoztatási programok beszámolója**

**Melléklet: -**

**Az előterjesztés előadója**: dr. Fülöp Erik polgármester

**Az előterjesztés témafelelőse**: Groncsák Andrea – Városi Kincstár Tiszavasvári Intézményvezető

**Az előterjesztés ügyiratszáma**: 2103/2013.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 3. melléklet 2.1.48., 2.1.49. pontja |
| Szociális és Humán Bizottság | SZMSZ 3. melléklet 3.5.1.14.1. pontjai |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Dr. Groncsák Andrea  Városi Kincstár Tiszavasvári - intézményvezető |  | groncsak.andrea@tiszavasvari.hu |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2013. december 13.

**Dr. Groncsák Andrea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Dr. Groncsák Andrea

**E L Ő T E R J E S Z T É S**

**- a Képviselő-testülethez -**

**A Városi Kincstár koordinálásával szervezett 2013. évi közfoglalkoztatási programok beszámolója**

**Tisztelt Képviselő-testület!**

**Tiszavasvári Város Önkormányzata Képviselő-testülete „A 2013. évi közmunka programok jóváhagyásáról” szóló előterjesztés a 101/2013. (IV.30.) Kt. számú határozatával fogadta el.**

**Tiszavasvári Város Önkormányzata Képviselő-testülete a Városi Kincstár Tiszavasvárival kötött együttműködési megállapodás módosításáról szóló előterjesztést a 66/2012. (III.29.) Kt. számú határozatával elfogadta, mely együttműködési megállapodás értelmében az önkormányzat a Városi Kincstár Tiszavasvári intézményen keresztül szervezi meg a közfoglalkoztatási programjait.**

**A beszámoló bemutatja a 2013. évi Startmunka-program és a hagyományos közfoglalkoztatás megvalósulását Tiszavasváriban.**

Fentiek alapján kérem tisztelt Képviselő-testületet, hogy a határozat-tervezetet megtárgyalni és elfogadni szíveskedjen.

Tiszavasvári, 2013. december 13.

**Dr. Fülöp Erik**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**……/2013. (XII.18.) Kt. számú**

**határozata**

**A Városi Kincstár koordinálásával szervezett 2013. évi közfoglalkoztatási programok beszámolója**

Tiszavasvári Város Önkormányzata Képviselő-testülete **a Városi Kincstár koordinálásával szervezett 2013. évi közfoglalkoztatási programok beszámolójáról szóló** előterjesztéssel kapcsolatban az alábbi döntést hozza:

1. A beszámolót a 1. melléklet szerinti adattartalommal elfogadja.
2. A 2014. évi közfoglalkoztatási munkaerő- és dologi igény tervezésével kapcsolatos egyeztetések, előkészítő munkálatok lefolytatására, az elbírálásra jogosulttal kötendő megállapodások, egyéb szerződések megkötésére a polgármestert hatalmazza fel.
3. Felkéri a polgármestert, hogy a 2014. évi végleges közfoglalkoztatási munkaerő- és dologi igényről tájékoztassa a testületet.

**Határidő:** azonnal **Felelős:** Dr. Fülöp Erik

polgármester

**Dr. Fülöp Erik Bundáné Badics Ildikó**

**polgármester jegyző**

1. **melléklet „A Városi Kincstár koordinálásával szervezett 2013. évi közfoglalkoztatási programok beszámolójáról szóló” ……/2012. (XII.18.) Kt. számú határozathoz**

**A Városi Kincstár koordinálásával szervezett 2013. évi közfoglalkoztatási programok beszámolója**

**Tiszavasvári 2013. december**

**Készítette:**

Dr. Groncsák Andrea,

a Városi Kincstár intézményvezetője

**KÖZMUNKA PROGRAMOK 2013.**

1. **Kistérségi Startmunka minta programok**
2. **Általános információk a „Startmunkáról”**

***Tiszavasvári Város Önkormányzata jelenleg 193 főt foglalkoztat 2013. december 31-ig a Startmunka mintaprogram keretében.***

**2013. évben 5 projektelemre történt kérelem benyújtás, melyek a következők:**

1. Téli és egyéb értékteremtő projektelem
2. Mezőgazdasági projektelem

Szociális projektelemek:

1. Közút javítása projektelem
2. Belvízelvezetés projektelem
3. Illegális hulladéklerakók felszámolása projektelem

**A startmunka programokra általánosságban jellemzőek az alábbiak:**

A Startmunka-program keretében ***a munkáltató az önkormányzat, a munkáltatói jogkör gyakorló a polgármester.*** A Városi Kincstár együttműködési megállapodás alapján bonyolítja a programokat.

***A projektelemekben munkavédelmi oktatás és orvosi vizsgálat költségei nem tervezhetőek.***

A munkavédelmi oktatás költségeit, mint munkáltató Tiszavasvári Város Önkormányzata saját költségvetési keretéből kell, hogy biztosítsa. Az orvosi vizsgálatot, és az erre történő beutalást teljes egészében a Szabolcs-Szatmár- Bereg Megyei Kormányhivatal Tiszavasvári Járási Hivatal Járási Munkaügyi Kirendeltsége szervezte.

A startmunka keretében történő foglalkoztatás ***napi 8 órás munkalehetőséget biztosít*** a **193 fő** részére.

***2013. január 1.-jétől az alábbi közfoglalkoztatási bérek alkalmazandóak a napi 8 órás foglalkoztatásban:***

|  |  |
| --- | --- |
| **Munkakör** | **Bruttó bér (Ft)** |
| segédmunkás | 75.500 |
| szakmunkás | 96.800 |
| szakképzetlen munkavezető | 83.050 |
| szakképzett munkavezető | 106.480 |

1. **Mezőgazdasági projektelem**

Az Önkormányzat 2 db 350 m2 hasznos alapterületű fóliasátorban végzi zöldségek termesztését (uborka, paprika, paradicsom). A termények elsősorban az önkormányzati érdekeltségű konyhákon (közétkeztetés, és szociális otthon) kerülnek felhasználásra, valamint a szabadpiacon kerültek értékesítésre.

A termálvizes fűtés helyett egy kazánnal történő fűtésre kell áttérnünk.

A projektben 12 fő segédmunkás, 3 fő őr és 2 fő munkavezető foglalkoztatható 2014. február 28-ig.

1. **Téli és egyéb értékteremtő projektelem**

Ez a projektelem mivel értékteremtő tevékenységeket tartalmaz, így 2013. december 31-ig folytatható. 3 elemből áll: parkgondozás, virágpalánta nevelés, betonelem gyártás és gépek karbantartása.

Ezen projektelem keretében ***virágpalántákat nevelhettünk*** 25 fő segédmunkás és 2 fő munkavezető segítségével. Itt lehetőség nyílt a ***parkgondozásra és fejlesztésre***, növények ültetésére. Ősszel facsemetéket, cserjéket, rózsatöveket ültettünk a város parkjaiba, valamint a kivágott fák pótlására.

***A betonelem gyártó brigádban*** 1 fő kőműves munkavezető és 15 fő segédmunkás foglalkoztatása történik. A Városi Kincstár, Tiszavasvári Petőfi u. 63/a sz. alatti telephelyén végzik a tevékenységet, melyben elsősorban járdalapok gyártása történik.

A téli és egyéb értékteremtő projekt keretében foglalkoztatunk még egy ***7 fős karbantartó brigádot*** is, akik szakmunkás bérrel kerültek alkalmazásra. Feladatuk elsősorban gépek karbantartása, illetve felújítják azokat a gépeket, eszközöket, melyeket a közmunkások használnak.

1. **Illegális hulladéklerakók felszámolása projektelem**

A projekt célja a város üdülőterületén, valamint a roma telepein lévő szemétszedés, az azokon elhelyezett illegális szemét eltávolítása volt. Ehhez 2X10 fős brigádot foglalkoztattunk élükön brigádvezetővel. Ezen projektelem keretében támogatást kaptunk 3.620.000 Ft értékben hulladékszállítási díjra, melyeket ezen akcióterületekről szállítattuk el.

1. **Közút javítása projektelem**

A közutak javítása projektelemben csupán szemétszedés, utak körüli területek rendezése lehetséges, kátyúzás, aszfaltozás, útfelújítás nem megvalósítható.

A közút projektelemben 2X5 hónapos turnusban 52 fő segédmunkás foglalkoztatására került sor. Foglalkoztatunk még 6 fő munkavezetőt és 2 fő adminisztrátort 2013. december 31-ig.

A munkavezetők állandósága nagyon fontos, hiszen a munka stabilitása így tartható fent. A 2 fő adminisztrátor a Városi Kincstár, Tiszavasvári irodájában biztosítja a „Startmunka programban” dolgozók foglalkoztatásával kapcsolatos adminisztrációs feladatok ellátását.

1. **Belvízelvezetés projektelem**

A projektelem keretében a belvízelvezető árkok és aknák tisztítása, felújítása történhet a közút projektelemnél már megjelölt utakon.

2X5 hónapos turnusokban van lehetőség 58 fő segédmunkás foglalkozatására. Foglalkoztathatunk még 6 fő munkavezetőt és 2 fő adminisztrátort 2013. december 31-ig a közút projektelemnél már megjelölt feladatokra és okok miatt.

1. **Összesítő táblázat a „Kistérségi Startmunka minta program” támogatásáról**

|  |  |  |  |  |  |
| --- | --- | --- | --- | --- | --- |
| Projektelem | Hatósági szerz. száma | Foglalkoztatott létszám | Projekt időtartama | Bértámogatás (Ft) | Dologi kiadások támogatása (Ft) |
| Mezőgazdasági projektelem | XVI-M-008/3798-4/2013. | 17 fő | 2013.03.04.-2013.12.31. | 19.119.382 | 1.610.820 |
| Téli és egyéb értékteremtő projektelem | XVI-M-008/3799-4/2013. | 50 fő | 2013.03.01.-2013.12.31. | 45.593.610 | 7.455.000 |
| ***Szociális projektelemek*** | ***XVI-M-008/3808-4/2013.*** | ***258 fő*** |  |  |  |
| 1. Belvízelvezetés projektelem |  | 124 fő | 2013.03.06.-2013.12.31. | 58.305.524 | 1.667.920 |
| 2. Illegális hulladéklerakók felszámolása projektelem |  | 22 fő | 2013.03.06.-2013.10.31. | 15.365.170 | 3.752.000 |
| 3. Közúthálózat javítása projektelem |  | 112 fő | 2013.03.06.-2013.12.31. | 53.237.402 | 2.476.920 |
|  |  |  |  |  |  |

1. **„Hagyományos” közfoglalkoztatás**

A hagyományos közfoglalkoztatás keretében az önkormányzati intézmények kisegítő feladatainak ellátásához igényeltünk közfoglalkoztatottakat 6 órás foglalkoztatásban, bruttó 56.625 Ft/hó bérrel. Ezen közfoglalkozatás esetében a munkáltató a Városi Kincstár, Tiszavasvári és a munkáltatói jogkör gyakorlója a Városi Kincstár, Tiszavasvári intézményvezetője.

2013. évben először március 20. napjától tudott a Városi Kincstár 32 fő segédmunkást foglalkozatni. Ebben a programban csak segédmunkás munkakörben foglalkoztatjuk az embereket, azonban a ténylegesen ellátott munkakörök az alábbiak: takarítás, adminisztrátori feladatok, portai feladatok, kézbesítés, dajkai kisegítő feladatok, karbantartás, piacfelügyelő segéd munkakör. A foglalkoztatás maximum 4 hónapos lehet, és 80 % bértámogatás igényelhető. A program keretében eszközbeszerzésre és egyéb költségek támogatásának igénylésére nem volt lehetőség, csak a létszámigény rovására. Az önkormányzat célja azonban a minél több ember számára munkalehetőség biztosítása, így a kérelem beadása ennek a szemléletnek a tükrében történt.

A hagyományos program létszáma és foglalkoztatási időtartama az alábbiakban alakult:

|  |  |  |
| --- | --- | --- |
| **Foglalkoztatás időtartama** | **Létszám** | **Hatósági szerződés száma** |
| 2013. 03. 20. - 2013. 07. 19. | 32 fő segédmunkás | XVI-M-008/4714-3/2013. |
| 2013. 07. 20. – 2013. 11. 19. | 32 fő segédmunkás |
| 2013. 11. 01. – 2014. 02. 28. | 13 fő segédmunkás | XVI-M-008/5457-3/2013. |

1. **Téli közfoglalkoztatás keretében hosszabb időtartamú közfoglalkoztatás**

A téli átmeneti közfoglalkoztatás keretében **2013. november 1-től – 2014. április 30-ig** a közfoglalkoztatáshoz kapcsolódó **képzési program** kapcsolódik.

Tiszavasvári Város Önkormányzata fenti programon belül 3 hatósági szerződést kötött meg **164 fő** foglalkoztatására.

A foglalkoztatás keretében ***a munkáltató az önkormányzat, a munkáltatói jogkör gyakorló a polgármester.*** A Városi Kincstár együttműködési megállapodás alapján bonyolítja a programokat.

***A projektben munkavédelmi oktatás és orvosi vizsgálat költségei nem tervezhetőek.***

A munkavédelmi oktatás költségeit, mint munkáltató Tiszavasvári Város Önkormányzata saját költségvetési keretéből kell, hogy biztosítsa. Az orvosi vizsgálatot, és az erre történő beutalást teljes egészében a Szabolcs-Szatmár- Bereg Megyei Kormányhivatal Tiszavasvári Járási Hivatal Járási Munkaügyi Kirendeltsége szervezi.

A közfoglalkoztatás keretében történő foglalkoztatás ***napi 8 órás munkalehetőséget biztosít*** a bérköltség támogatása a közfoglalkoztatási bér 100%-a.

2013. december 11-től - 2014. április 4-ig **92 fő** **alapkompetencia** **képzésben** vesz részt 4 csoportban az alábbi helyszíneken:

Egyesített Óvodai Intézmény Tiszavasvári Vasvári P. u. 67/a.

1 csoport 23 fő

Idősek Átmeneti Otthona Tiszavasvári, Kabay J. u. 23.

2 csoport 46 fő

Közösségi Ház Tiszavasvári, Széles u. 1.

1 csoport 23 fő

A képzés lejártával 2014. április 30-ig továbbfoglalkoztatás történik.

A képzést a Türr István Képző és Kutató Intézet szervezi, a csoportok elhelyezésére szolgáló helyiségekre csoportonként bérleti szerződés került megkötésre. A képzés befejezésekor utólagosan bruttó 1000.-Ft/óra/csoport bérleti díj kerül megfizetésre, mely magába foglalja az üzemeltetési és közüzemi díjakat.

A bérköltség és a közvetlen költségre előlegként 7.506.000.-Ft került utalásra.

Kis értékű eszközök beszerzését engedélyezték a programban, melynek során 2013-ban az alábbi eszközök kerültek beszerzésre:

* láthatósági mellény 46 db
* védőkesztyű 184 db
* 120 l-es szemeteskuka 10 db
* talicska 5 db
* láncfűrész 2 db

2013. november 20-tól 2014. április 30-ig **32 fő** kerül foglalkoztatásra **a”hagyományos”** **közfoglalkoztatási feladatokra** az Intézményeknél, melyek az alábbiakban kerülnek részletezésre.

**Művelődési Központ és Könyvtár:** 1 fő adminisztrátor

**Egyesített Óvodai Intézmény:** 3 fő karbantartó, 5 fő dajka

**Vasvári Pál Múzeum:** 1 fő adminisztrátor

**Polgármesteri Hivatal:** 6 fő adminisztrátor, 6 fő takarító, 6 fő postai kisegítő

**Városi Kincstár:** 3 fő adminisztrátor

**Szociális Gyermekjóléti és Egészségügyi Szolgáltató Központ:** 1 fő takarító

A bérköltségből és a közvetlen költségből 5.356.237.- Ft került előlegként átutalásra

A közvetlen költségből az alábbi eszközök kerültek beszerzésre:

* hólapát 10 db
* csákány 3 db
* kapa 10 db
* lapát 10 db
* ásó 10 db
* metszőolló 3 db
* kézi fűrész 3 db

2013. december 1-től 2013. december 31-ig **40 fő** **egy hónapos foglalkoztatására** nyílt lehetőség.

A programba azon személyek kerültek be, akiknek az FHT-ra való jogosultsághoz a jogszabályban előírt munkaviszony megszerzését elősegítsük.

Előlegként 150.876.- Ft került utalásra a közvetlen költségből.

Az alábbi eszközök beszerzésére került sor:

* hólapát 20 db
* fejsze 10 db
* csákány 10 b
* kapa 10 db
* lapát 10 db
* ásó 10 db
* metszőolló 15 db
* gallyvágó 10 db
* kézifűrész 10 db

|  |  |  |  |  |  |
| --- | --- | --- | --- | --- | --- |
| Projektelem | Hatósági szerz. száma | Foglalkoztatott létszám | Projekt időtartama | Bértámogatás (Ft) | Dologi kiadások támogatása (Ft) |
| Téli közfoglalkoztatás | SZ-11M/01/14190-4/2013. | 92 fő | 2013.12.11.-2014.04.04. | 43.360.658 | 468.288 |
| Téli közfoglalkoztatás | SZ-11M/01/14857-4/2013. | 32 fő | 2013.11.20.-2014.04.30. | 14.376.720 | 94.552 |
| Téli közfoglalkoztatás | SZ-11M/01/15008-4/2013. | 40 fő | 2013.12.01- 2013.12.31. | 3.679.180 | 251.460 |

Jelenleg folyamatban van decemberi indulással kerti munkás képzés indítása a TÁMOP 2.1.6 „Újra tanulok” projekt keretében, melyre **40 fő bevonását** kérelmezzük.

A megszerezhető szakképesítés **„kerti munkás”** OKJ 31 622 01 0100 21 04. A képzés 400 órás 40 % elméleti 60 % gyakorlati oktatás. A képzés várhatóan 2014. júniusig tart, melyhez 6 hónapos közfoglalkoztatás kapcsolódik.

Fentieken túl Szabolcs-Szatmár- Bereg Megyei Kormányhivatal Tiszavasvári Járási Hivatal Járási Munkaügyi Kirendeltsége tájékoztatása szerint lehetőség lesz **40 fő foglalkoztatására** a téli átmeneti közfoglalkoztatás keretében 2014. március 1-től – 2014. április 30-ig.

Ezen programokra kívánunk kérelmet benyújtani.

Tiszavasvári, 2013. december 18.

**Dr. Fülöp Erik**

**polgármester**